ประกาศคณะกรรมการกองทุนพัฒนาระบบสถาบันการเงินเฉพาะกิจประกาศคณะกรรมการกองทุนพัฒนาระบบสถาบันการเงินเฉพาะกิจเรื่องหลักเกณฑ์และวิธีการนำส่งเงินเพิ่ม อาศัยอำนาจตามความในมาตรา๑๑ (๑) และมาตรา ๑๖ แห่งพระราชบัญญัติกองทุนพัฒนาระบบสถาบันการเงินเฉพาะกิจ พ.ศ.๒๕๕๘ คณะกรรมการกองทุนพัฒนาระบบสถาบันการเงินเฉพาะกิจโดยความเห็นชอบของรัฐมนตรีจึงกำหนดหลักเกณฑ์และวิธีการนำส่งเงินเพิ่มในกรณีที่สถาบันการเงินเฉพาะกิจไม่นำส่งเงินเข้ากองทุนหรือนำส่งไม่ครบภายในระยะเวลาที่กำหนดดังต่อไปนี้ข้อ๑ สถาบันการเงินเฉพาะกิจใดไม่นำส่งเงินเข้ากองทุนหรือนำส่งไม่ครบภายในระยะเวลาที่กำหนดตามประกาศคณะกรรมการกองทุนพัฒนาระบบสถาบันการเงินเฉพาะกิจเรื่องการกำหนดยอดเงินที่ได้รับจากประชาชนและการคำนวณเงินนำส่งเข้ากองทุนพัฒนาระบบสถาบันการเงินเฉพาะกิจ หากสถาบันการเงินเฉพาะกิจนั้นตรวจพบเองและนำส่งเงินเข้ากองทุนต้องเสียเงินเพิ่มดังนี้(๑)สถาบันการเงินเฉพาะกิจนำส่งเงินเข้ากองทุนครบถ้วนภายในสามสิบวันนับแต่วันที่ครบกำหนด ต้องเสียเงินเพิ่มในอัตราร้อยละ ๐.๕ต่อเดือนของจำนวนเงินที่ไม่นำส่งหรือนำส่งไม่ครบโดยให้คำนวณตั้งแต่วันถัดจากวันที่ครบกำหนดให้นำส่งเงินจนถึงวันที่นำส่งครบถ้วน(๒)สถาบันการเงินเฉพาะกิจนำส่งเงินเข้ากองทุนครบถ้วนภายในหกสิบวันนับแต่วันที่ครบกำหนดต้องเสียเงินเพิ่มในอัตราร้อยละ ๐.๗๕ต่อเดือนของจำนวนเงินที่ไม่นำส่งหรือนำส่งไม่ครบโดยให้คำนวณตั้งแต่วันถัดจากวันที่ครบกำหนดให้นำส่งเงินจนถึงวันที่นำส่งครบถ้วน(๓)สถาบันการเงินเฉพาะกิจนำส่งเงินเข้ากองทุนครบถ้วนเมื่อพ้นกำหนดเวลาตาม (๒) ต้องเสียเงินเพิ่มในอัตราร้อยละ๑ ต่อเดือนของจำนวนเงินที่ไม่นำส่งหรือนำส่งไม่ครบโดยให้คำนวณตั้งแต่วันถัดจากวันที่ครบกำหนดให้นำส่งเงินจนถึงวันที่นำส่งครบถ้วนทั้งนี้หากสถาบันการเงินเฉพาะกิจใดนำส่งเงินเข้ากองทุนไม่ครบ เนื่องจากการปรับปรุงบัญชีของผู้สอบบัญชีณ วันสิ้นงวดการบัญชี และสถาบันการเงินเฉพาะกิจนั้นนำส่งเงินเข้ากองทุนครบถ้วนภายในสิบห้าวันนับแต่วันที่ผู้สอบบัญชีรับรองงบการเงิน สถาบันการเงินเฉพาะกิจนั้นไม่ต้องเสียเงินเพิ่มข้อ๒ สถาบันการเงินเฉพาะกิจใดไม่นำส่งเงินเข้ากองทุนหรือนำส่งไม่ครบภายในระยะเวลาที่กำหนดเมื่อกองทุนตรวจพบและมีหนังสือเรียกให้สถาบันการเงินเฉพาะกิจนั้นนำส่งเงินเข้ากองทุนให้ครบถ้วนสถาบันการเงินเฉพาะกิจต้องเสียเงินเพิ่มในอัตราร้อยละ ๒ต่อเดือนของจำนวนเงินที่ไม่นำส่งหรือนำส่งไม่ครบ โดยคำนวณตั้งแต่วันถัดจากวันที่ครบกำหนดให้นำส่งเงินจนถึงวันที่นำส่งครบถ้วนภายในกำหนดเวลาตามหนังสือเรียกให้นำส่งของกองทุนข้อ๓ ให้สถาบันการเงินเฉพาะกิจที่ต้องนำส่งเงินเพิ่มนำส่งเงินเพิ่มตามข้อ ๑ หรือ ๒ แล้วแต่กรณี แต่ทั้งนี้การคำนวณยอดเงินเพิ่มดังกล่าวต้องไม่เกินสามร้อยหกสิบห้าวันข้อ๔ ในกรณีที่สถาบันการเงินเฉพาะกิจใดไม่นำส่งเงินเข้ากองทุนหรือนำส่งไม่ครบอันเกิดจากเหตุสุดวิสัยหรือมีเหตุจำเป็นอื่นเมื่อคณะกรรมการกองทุนพิจารณาเห็นว่ามีเหตุอันสมควรและสถาบันการเงินเฉพาะกิจนั้นนำส่งเงินเข้ากองทุนครบถ้วนภายในระยะเวลาที่กองทุนกำหนดคณะกรรมการกองทุนอาจพิจารณาผ่อนผันให้ไม่ต้องนำส่งเงินเพิ่มก็ได้ข้อ๕ ให้สถาบันการเงินเฉพาะกิจนำส่งเงินเพิ่มเข้ากองทุนตามแบบแนบท้ายประกาศนี้และแจ้งการโอนเงินเข้าบัญชีเงินฝากของกองทุนด้วยข้อ ๖[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๖กุมภาพันธ์ พ.ศ. ๒๕๕๙สมชัย สัจจพงษ์ปลัดกระทรวงการคลังประธานกรรมการกองทุนพัฒนาระบบสถาบันการเงินเฉพาะกิจ[เอกสารแนบท้าย]๑. แบบนำส่งเงินเข้ากองทุนพัฒนาระบบสถาบันการเงินเฉพาะกิจกรณีไม่นำส่งเงินเข้ากองทุนหรือนำส่งไม่ครบถ้วน (สถาบันการเงินเฉพาะกิจตรวจพบเอง)๒. แบบนำส่งเงินเข้ากองทุนพัฒนาระบบสถาบันการเงินเฉพาะกิจกรณีไม่นำส่งเงินเข้ากองทุนหรือนำส่งไม่ครบถ้วน (กองทุนฯตรวจพบและมีหนังสือเรียกให้ชำระ)(ดูข้อมูลจากภาพกฎหมาย)ปุณิกา/ปริยานุช/จัดทำ๑๐ มีนาคม ๒๕๕๙นุสรา/ตรวจ๙ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๐ ง/หน้า ๙/๙ มีนาคม ๒๕๕๙